হারমায়নি গ্রেঞ্জার
হারমায়নি জিন গ্রেঞ্জার (ইংরেজিতে Hermione Jean Granger) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র। সিরিজের প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" থেকে পরবর্তী প্রতিটি উপন্যাসে তার উপস্থিতি রয়েছে। সিরিজে সে হ্যারি পটার ও রন উইজলির অত্যন্ত ঘনিষ্ঠ বন্ধু হিসেবে আবির্ভূত হয়েছে। তার চরিত্রে বিচক্ষণতা ও বুদ্ধির সমন্বয় ঘটেছে। রাউলিং বলেছেন যে, তিনি হারমায়নির মধ্যে তার নিজের ছোটবেলার চরিত্রকে প্রকাশ করেছেন।
রিপ ভ্যান উইঙ্কল
রিপ ভ্যান উইঙ্কল ওয়াশিংটন আর্ভিং রচিত মার্কিন ছোটগল্প। গল্পটি ১৮১৯ সালে আর্ভিং রচিত গল্পগ্রন্থ "দ্য স্কেচ বুক অফ জেওফ্রি ক্রেয়ন, জেন্ট."-এ প্রকাশিত হয়। গল্পটি রচনার সময় তিনি যুক্তরাজ্যের বার্মিংহামে বসবাস করতেন এবং গল্পে নিউ ইয়র্কের ক্যাটস্কিল পর্বতের কথা উল্লেখ থাকলেও তিনি গল্প লেখার আগে কখনো ক্যাটস্কিল পর্বতে যান নি। গল্পের কেন্দ্রীয় চরিত্র রিপ ভ্যান উইঙ্কল একজন ওলন্দাজ বংশোদ্ভূত মার্কিন ব্যক্তি এবং তিনি মার্কিন স্বাধীনতা যুদ্ধ সময়কালে ক্যাটস্কিলে বাস করতেন। পরবর্তীতে এই গল্প থেকে চলচ্চিত্র নির্মিত হয়।